Girolamo Cardano

Matemàtich e filòsof.
Girolamo Cardano a l'era nà a Pavìa ai 24 dë stèmber dël 1501 e a l'é mòrt a Roma ai 21 dë stèmber dël 1576.

Un dij sò magìster a l'é stàit sò pare Fazio.
An soa àuto-biografìa, Cardano a conta ëd coma sò pare a l'avìa anviaralo a lë studi dij prim ses lìber ëd j'Element d'Euclid, ancoragiand-lo a trové da sol le dimostrassion dle proposission.
Antra 'l 1535 e ël 1550 a l'ha butà tant ampegn ant lë studi dla matemàtica.
A l'ha travajà ant l'àlgebra e a l'é anteressasse al càlcol dle probabilità (a l'era ëdcò un giugador passionà).
Dal 1561 al 1570 a l'é stàit letor ëd medzin-a a l'Università ëd Bològna.

Cardano a l'avìa progetà n'enciclopedìa dla geometrìa elementar che a l'avrìa dovù, ant j'antension ëd l'autor, esse la continuassion ideal ëd j'Element d'Euclid.

 A pòrto sò nòm 
 Fórmola ëd Cardano
 Teorema ëd Ferrari-Cardano

 Euvre prinsipaj 
 De malo recentiorum medicorum usu libellus (1536, medzin-a)
 Practica arithmetice et mensurandi singularis (1539, aritmética)
 Artis magnae, sive de regulis algebraicis (1545, àlgebra; a conten l'arzolussion dj'equassion ëd ters e quart gré)
 De immortalitate (alchimìa)
 Opus novum de proportionibus (mecànica)
 Contradicentium medicorum (medzin-a)
 De subtilitate rerum (1550)
 De libris propriis (1557)
 De Subtilitate
 De restitutione temporum et motuum coelestium
 De duodecim geniturarum (astrologìa) 
 De rerum varietate (1559)
 Opus novum de proportionibus numerorum, motuum, ponderum, sonorum, aliarumque rerum mensurandarum. Item de aliza regula (1570, matemàtica)
 De vita propria (1576, publicà dël 1643, autobiografìa)

Cardano, Girolamo
Cardano, Girolamo